1/6 Argentin dog
Az argentin dog kitűnő családi és őrző-védő kutya, ezért is választják egyre többen , bár pár éve aggodalmat keltően kevés egyedet lehetett megszámolni köztük. Idegenekkel távolságtartó, viszont a család tagjaival szemben szeretete és ragaszkodása nem ismer határokat, és ezt gyakran ki is fejezi.
Temperamentumos, szívós és bátor, ezért a megfelelő és korai szocializáció elengedhetetlen ennél a fajtánál, bár tartani nem kell tőle, mert könnyen kezelhető heves vérmérséklete ellenére.
Még egy jó tulajdonsága, hogy a gyerekeket is nagyon szereti, persze ehhez nemcsak a kutyát, de a kicsit is meg kell nevelni, hogy hogyan viszonyuljanak egymáshoz.
2/6 Komondor
A legjobb házőrzők listájának első helyén áll ez a hatalmas termetű magyar kutyafajta. Sajnos nem kapnak olyan megbecsülést, amilyet érdemelnek, pedig igazán kivételes fajtáról van szó.
Igaz, hogy pásztorkutya, de ezt a munkát anno inkább a pulikra bízták, vele pedig a betörések, rablások ellen védekeztek. Bátor és megrendíthetetlen, akár élete árán is megvédi a területet és a család tagjait.
Jó tulajdonsága, hogy nagyon ritka az, amikor súlyos sebet ejt a támadókban, hanem leteríti és megvárja, hogy a falkavezér – azaz a gazdi- megérkezzen és intézkedjen. Persze ez nem jelenti azt, hogy nem kéne hozzá erős kéz, ugyanis meg kell tanítani neki, hogy hatalmas termetét mire használhatja és mire nem.